Liiklusinfo 28.03.2016
Eelmise ööpäeva jooksul tabati 2 narko- ja 17 alkoholi tarvitamistunnustega mootorsõiduki juhti.
28.03.2016 kella 13.20 ajal toimus liiklusõnnetus Tallinnas Laagna teel Priisle bussipeatuse juures, kus sõiduautot Ford Kuga juhtinud 60-aastane Tiit sõitis otsa reguleerimata ülekäigurajal sõiduteed ületanud 74-aastasele Nikolayle. Jalakäija toimetati Põhja-Eesti Regionaalhaiglasse.
28.03.2016 kella 16.40 ajal toimus liiklusõnnetus Tallinnas Pirita tee 102 juures, kus 59-aastane Arnold sõitis sõiduautoga Toyota RAV4 tagant otsa ees pidurdanud sõiduautole Honda CR-V, mida juhtis 34-aastane Kadrin. Honda juht toimetati Ida-Tallinna Keskhaiglasse.
28.03.2016 kella 17.13 paiku toimus liiklusõnnetus Tallinnas Peterburi tee 83 juures, kus sõiduautot Subaru Legacy juhtinud 56-aastane Märt pidurdas ristmikul foori keelava kollase tule süttimisel, mille järel sõitis sõiduautole veoautoga Mercedes-Benz Actros tagant otsa 40-aastane Viktor. Sõiduautos viibinud 51-aastasele Maivele andis kiirabi sündmuskohal esmaabi.
28.03.2016 kella 17.45 ajal toimus liiklusõnnetus Tallinnas Tähe ja Põllu tänavate ristmikul, kus mootorratas Yamaha YZF 600 R, mida juhtis vastava kategooria juhtimisõigust mitte omav 23-aastane Martin, põrkas kokku samaliigiliste teede ristmikul paremalt poolt lähenenud sõiduautoga Mercedes Benz B 180CDI, mida juhtis 69-aastane Lidia. Mootorrattur toimetati Põhja-Eesti Regionaalhaiglasse.
28.03.2016 kella 19.15 ajal toimus liiklusõnnetus Tallinnas Mustamäe tee 96 lähedal, kus 39-aastane Janne sõitis sõiduautoga Nissan Note teega külgnevalt alalt väljudes otsa jalgrattaga sõitnud 30-aastasele Vladimirile. Jalgrattur toimetati Põhja-Eesti Regionaalhaiglasse.
28.03.2016 kella 22.15 ajal toimus liiklusõnnetus Lääne-Virumaal Rakvere vallas Pärnu-Rakvere-Sõmeru maantee 171.4 kilomeetril, kus 24-aastane Airi sõitis sõiduautoga Audi A3 otsa tumedates riietes ja helkurita sõiduteel viibinud 57-aastasele Harrile. Jalakäija hukkus sündmuskohal.
28.03.2016a kella 23.51 ajal toimus liiklusõnnetus Tartus Lääne tänav 13 juures, kus seni tuvastamata juht sõitis suurel kiirusel sõiduautoga Ford Focus otsa sõidutee kõrvale paremale poole pargitud sõiduautodele Mercedes-Benz B180CDI, Skoda ja Toyota Corolla. Sõiduautos Ford Focus viibinud 23-aastane Regina ja 24-aastane Roman toimetati Tartu Ülikooli Kliinikumi. Sõiduauto Ford juht lahkus sündmuskohalt.